

 **REPUBLIKA HRVATSKA**

 **GRAD ZAGREB**

**GRADSKI URED ZA PROSTORNO UREĐENJE,**

 **IZGRADNJU GRADA, GRADITELJSTVO,**

 **KOMUNALNE POSLOVE I PROMET**

 **Sektor za komunalno i prometno redarstvo**

 **Odjel za komunalno redarstvo**

 **Zagreb, Sigetje 2**

KLASA: UP/I-363-04/21-16/58

URBROJ: 251-13-81-3/010-21/8

Zagreb, 04.08.2021.

 Komunalni redar Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za komunalno i prometno redarstvo, Odjela komunalnog redarstva, rješavajući po službenoj dužnosti u predmetu uklanjanje ruševine zgrade na 285, k.o. Rudeš, u Zagrebu, Vodnjanska 32, vlasništvo Stojičević Roberta, Prošćanska 8, Zagreb, temeljem članka 34. stavka 1. Zakona o općem upravnom postupku ( Narodne novine broj: 47/09 ), po službenoj dužnosti, donosi

Z A K L J U Č A K

1. Stojičević Robertu, čije je boravište nepoznato, postavlja se odvjetnica Almasa Filipović, Zagreb, Vodnikova 19, za privremenog zastupnika.

2. Privremeni zastupnik zastupat će Stojičević Roberta u postupku uklanjanja ruševine zgrade na k.č.br. 285, k.o. Rudeš, u Zagrebu, Vodnjanska 32, dok ne bude utvrđena osoba ovlaštena za zastupanje stranke, odnosno dok se ne obave radnje za koje je određen.

3. Protiv ovog zaključka nije dopuštena žalba.

O b r a z l o ž e n j e

Komunalni redar očevidom dana 20.03.2021. godine, u 08:00 sati, utvrdio je da se na k.č.br. 285, k.o. Rudeš, u Zagrebu, Vodnjanska 32, nalazi ruševina zgrade, prizemnica s tavanom, površine cca 77 m2, oštećenih zidova izgrađenih od cigli, oštećenog pokrova, krovne konstrukcije i prozora.

Zgrada je zbog oštećenja izgubila svoja svojstva zbog čega nije prikladna za uporabu sukladno svojoj namjeni

Prema nalazu i mišljenju Anđelka Vujeva, dipl.ing.građ., stalnog sudskog vještak za graditeljstvo i procjenu nekretnina, zgradu na k.č.br. 285, k.o. Rudeš, u Zagrebu, Vodnjanska 32, potrebno je hitno ukloniti radi zaštite ljudi i imovine.

Uvidom u ZK uložak broj: 2209, k.o. Vrapče, utvrđeno je da je vlasnik zemljišta na kome se zgrada nalazi STOJIČEVIĆ ROBERT, OIB: 99802960533, PROŠĆANSKA 8., ZAGREB.

Na zahtjev ovog ureda, MINISTARSTVO UNUTARNJIH POSLOVA, UPRAVA ZA IMIGRACIJU, DRŽAVLJANSTV I UPRAVNE POSLOVE, SEKTOR ZA UPRAVNE POSLOVE I DRŽAVLJANSTVO, SLUŽBA ZA UPRAVNE POSLOVE, dostavilo je dopis KLASA: 220-01/21-02/611 od 01.07.2021. godine, iz kojeg je utvrđeno da osoba osobnog imena Stojičević Robert, ima prijavljeno prebivalište na adresi Prošćanska ulica 8, uz napomenu da je dana 30.06.2021. godine prijavio privremeni odlazak izvan Republike Hrvatske u SR Njemačku na očekivano vrijeme od 5 godina.

Odredbom članka 52. stavak 1. Zakona o građevinskoj inspekciji propisano je da u provedbi nadzora komunalni redar rješenjem naređuje vlasniku zemljišta, odnosno nositelju prava građenja uklanjanje ruševine zgrade.

Odredbom članka 34. stavka 1. Zakona o općem upravnom postupku propisano je da će službena osoba zaključkom odrediti privremenog zastupnika stranci kojoj prebivalište, boravište ili sjedište nije poznato, a koja nema opunomoćenika, kada se neka radnja u postupku treba hitno poduzeti.

Stavkom 5. istog članka propisano je da privremeni zastupnik sudjeluje u postupku, odnosno obavlja radnje za koje je određen dok ne bude utvrđena osoba ovlaštena za zastupanje stranke, odnosno dok se ne obave radnje za koje je određen.

S obzirom da boravište Stojičević Roberta nije poznato, a da se radi o ruševini zgrade koju je potrebno hitno ukloniti, sukladno članku 34. stavku 1. Zakona o općem upravnom postupku, riješeno je kao u izreci ovog zaključka.

UPUTA O PRAVNOM LIJEKU:

Protiv ovog zaključka nije dopuštena posebna žalba, već se prema članku 77. stavak 5. Zakona o općem upravnom postupku, može pobijati žalbom protiv rješenja donesenog u upravnoj stvari koja je predmet postupka.

 KOMUNALNI REDAR

 Dario Bedenik struč.spec.ing.građ.

DOSTAVITI:

1. Odvjetnica Almasa Filipović, Zagreb, Vodnikova 19,
2. Stojičević Robert, Prošćanska 8, Zagreb,

 3. na oglasnu ploču,

 4. u spis.